Potrivit informațiilor puse la dispoziție de Direcția de Sănătate Publică Sălaj, în perioada 4 – 10 martie au fost înregistrate 1734 de cazuri de infecții respiratorii, cu 7.04% mai mult față de săptămâna trecută, din care opt cazuri au necesitat internare în spital. La polul opus se situează cazurile de pneumonii care sunt în scădere cu 11,06% față de perioada 26 februarie – 3 martie. Cu toate acestea, dintr-un număr de 193 de îmbolnăviri raportate, un număr de 37 de pacienți cu probleme grave de sănătate au fost internați pentru îngrijiri medicale de specialitate.